शिविर में 100 लोगों ने किया रक्तदान
बोकारो | न्यूसक्सेस सेंटर की ओर से रविवार को रामनगर कॉलोनी चास में रक्तदान शिविर का आयोजन कराया गया। यह संस्थान का तीसरा रक्तदान शिविर था। शिविर में सीआरपीएफ कमांडेंट, डिप्टी मेयर समेत कुल 100 छात्र-छात्राओं ने रक्तदान किया। कार्यक्रम के मुख्य अतिथि सीआरपीएफ कमांडेंट अखिलेश कुमार सिंह थे। वहीं विशिष्ट अतिथि के रूप में चास के डिप्टी मेयर अविनाश कुमार, डॉ एसपी वर्मा थे। यह कार्यक्रम संस्थान ने अपने सामाजिक कार्यक्रम निर्वहन के उद्देश्य से किया था। कार्यक्रम को सफल बनाने में रेड क्रॉस सोसायटी और केएम मेमोरियल के डॉक्टर की अहम भूमिका रही। कार्यक्रम में शामिल अतिथियों ने संस्था की डायरेक्टर नूतन श्रीवास्तव और अनंत सिन्हा के इस प्रयास की सराहना की। कार्यक्रम को सफल बनाने में हरिचरण, प्रिय शंकर, अनंत शेखर, राकेश, राजू आदि की अहम भूमिका रही।
hin_Deva hin_Deva